Skrywers en Boeke · RSG - iono.fm
RSG | Podcast , ±47 min episodes every 1 week	|
n Program oor skrywers en digters en die boeke wat hulle skryf.
AFRIKAANS South Africa TV & Film · Arts
Skrywers en boeke 20 Oktober 2021
Skrywer Erika Murray-Theron gesels openhartig oor haar nuwe boek, KOM ONS LOOP WEG: ONS PAD MET PARKINSONSIEKTE. Chris Karsten praat oor sy nuwe roman, GERUGTE VAN 'N ONTVOERING. Johan Myburg vertel in sy internasionale insetsel onder meer van die polemiek oor 'n Franse letterkunde prys, 'n interessante nuwe sosiale media tendens om boeke onder tieners te bemark, en 'n nuwe bundel uit die pen van die Amerikaanse digter Louise Glück.
Skrywers en boeke 13 Oktober 2021
Ilse Salzwedel gesels met Nicole Jaekel-Strauss oor haar roman, OM ALLEEN TE GAAN. Suzette Kotze-Myburgh vertel meer oor vanjaar se US Woordfeesbundel, getiteld IETS ANDERS,. In Johan Myburg se internasionale insetsel kan jy meer uitvind oor die wenner van vanjaar se Nobelprys vir letterkunde, Abdulrazak Gurnah, wat ook een van sy kortverhale voorlees.
Skrywers en boeke 6 Oktober 2021
Ilse Salzwedel gesels met Zelda Bezuidenhout, skrywer van DIE WAARDE VAN STIL BURE, oor haar loopbaan. Die digter en musikant Andries Bezuidenhout vertel meer oor die gedigte wat hy, Mercy Kannemeyer, Lydia Gittens, Salvia Ockhuis en Valda Jansen tydens 'n skrywersresidensie in Somerset-Oos geskep het en saam met musiek op die album DERDE GOLF bekendgestel het. Jy kan ook luister na twee van hierdie gedigte. In Johan Myburg se internasionale insetsel gesels hy onder andere oor nuwe boeke deur verskeie bekende internasionale skrywers.
Skrywers en boeke 29 September 2021
Suzette Kotze-Myburg en Theo Kemp gesels oor die Jakes Gerwel stigting se skrywers- en boekprogramme. Sidney Gilroy en Suzette Kotze-Myburgh gesels oor sy roman MIDDERNAG, wat onlangs bekroon is as mees verfilmbare roman van 2020, en hoe hy dit regkry om filmies te skryf. Johan Myburg vertel meer oor die Week van het Nederlands, wat vanjaar vir die eerste keer in Suid Afrika aangebied word, en bring hulde aan Jack Hirschman, Amerikaanse digter, poet laureat en aktivis, wat onlangs oorlede is.
Skrywers en boeke 18 Augustus 2021
Ilse Salzwedel gesels met Leon van Nierop oor sy nuwe boek, MOORD OP LAKE PANIC. Johan Myburg gesels oor twee internasionale literêre pryse wat tans in die spervuur is, asook die digter Magmoed Darwisj. Ter viering van Vrouemaand kan jy luister na 'n argiefopname oor Petronella van Heerden, feminis, die eerste Afrikaanse vrou wat medies studeer het en die skrywer van twee memoires, KERSSNUITSELS en DIE SESTIENDE KOPPIE. Daar is ook meer inligting oor 'n kursus in boekherstelwerk en die Avbob-poësiekompetisie.
Skrywers en boeke 11 Augustus 2021
Ilse Salzwedel gesels met Zirk van den Bergh oor sy roman EEN OF ANDER HELD. Daar is nuus oor KYKNET RAPPORT BOEKPRYSE se kortlyste, afslag op Afrikaanse boeke ter viering van die KOOP-'n- AFRIKAANSE-BOEK-dag eerskomende naweek en meer inligting oor die kortverhaalkompetisie vir die samestelling van die jaarlikse US Woordfeesbundel. In Johan Myburg se weeklikse bydrae oor die internasionale letterkunde gesels hy oor EJ Levy se roman THE CAPE DOCTOR en Maryse Conde se roman WAITING FOR THE WATERS TO RISE. Jy kan ook luister na twee gedigte deur die Jamaikaanse digter Jean "Binta" Breeze.
Skrywers en boeke 4 Augustus 2021
Suzette Kotze-Myburgh gesels met Miriam Telanie oor haar debuutroman, HIER VERLAAT EK JOU. Bibi Slippers deel haar indrukke van S.J. Naude se kortverhaalbundel, DOL HEUNING. Johan Myburg vertel meer oor Karen Jennings en Damon Galgut, twee Suid-Afrikaners wie se boeke albei op vanjaar se BOOKER-kortlys verskyn. In haar laaste slypklas vir skrywers gesels Ina Strydom met die radiodramaskrywer, Lee Doubell.